प्रिय \_\_\_\_\_\_\_\_\_\_

स्कूल सीखने के लिए सकारात्मक स्थान होते हैं, जहाँ हर किसी को सीखने का एक सुरक्षित और स्वास्थ्यकर परिवेश मिलने का अधिकार है। स्कूल कार्यस्थल भी होते हैं, और स्कूलकर्मी ऐसे परिवेश में काम करने के पात्र हैं जहाँ वे भयभीत या असुरक्षित महसूस न करें।

टर्म 3, 2022 से विक्टोरिया के सभी स्कूलों में स्कूल समुदाय सुरक्षा आदेश योजना (योजना) [School Community Safety Order Scheme (Scheme)] लागू हो जाएगी। यह योजना प्रधानाचार्यों और अन्य प्राधिकृत व्यक्तियों को लगातार चलने वाले या तात्कालिक स्कूल समुदाय सुरक्षा आदेश जारी करने की अनुमति देती है, जो कुछ माता-पिताओं, देखभालकर्ताओं या अन्य वयस्कों द्वारा स्कूली समुदाय के कर्मचारियों, विद्यार्थियों या अन्य लोगों के प्रति हानिकारक, अपमानजनक या धमकी भरे व्यवहारों को सीमित करते हैं। योजना के बारे में और अधिक जानकारी के लिए [यहाँ](https://www.vic.gov.au/school-community-safety-orders) क्लिक करें, जिसमें योजना का अवलोकन देने वाला एक छोटा [वीडियो](https://vimeo.com/723185699/0195aac2e2) भी शामिल है।

यह योजना ऐसे लोगों और उनके बच्चे के लिए कई प्रकार के संरक्षण प्रदान करती है, जो किसी आदेश के अधीन हो सकते हैं। उदाहरण के लिए, लगातार चलने वाला एक स्कूल समुदाय सुरक्षा आदेश जारी करने से पहले किसी प्राधिकृत व्यक्ति को आदेश जारी करने के नोटिस पर उस व्यक्ति की प्रतिक्रिया के बारे में, और आदेश से उनके बच्चे पर क्या प्रभाव पड़ सकता है, इसके बारे में विचार करना होगा। आदेश केवल उस स्थिति में अंतिम उपाय के विकल्प के रूप में ही जारी किए जा सकते हैं, जब व्यवहार को संबोधित करने के लिए यह न्यूनतम प्रतिबंधात्मक विकल्प हो। ऐसे माता-पिताओं, देखभालकर्ताओं और अन्य वयस्कों के लिए योजना में निर्मित संरक्षणों के बारे में और अधिक पढ़ने के लिए, जो किसी आदेश के अधीन हो सकते हैं (इसमें अपील करने के अधिकारों के बारे में जानकारी भी शामिल है), [विभाग की वेबसाइट](https://www.vic.gov.au/school-community-safety-orders) पर जाएँ।

स्कूल में हर कोई, विशेषकर कर्मी और माता-पिता/देखभालकर्ता, स्कूल को सीखने और काम करने के लिए एक बेहतर स्थान बनाने में भूमिका निभाते हैं। [स्कूल समुदाय के अंदर सम्मानजनक व्यवहार नीति (Respectful Behaviours within the School Community Policy)](https://www.education.vic.gov.au/Pages/Respectful-Behaviours-within-the-School-Community-Policy.aspx) में सीखने के लिए सकारात्मक परिवेश बनाने में माता-पिताओं, देखभालकर्ताओं और स्कूलकर्मियों की साझा भूमिकाओं को रेखांकित किया गया है।

हमारा पारस्परिक उद्देश्य आपके बच्चे/बच्ची की शिक्षा को समर्थित करना है। ऐसा करने के लिए हम आग्रह करते हैं कि प्रतिक्रियाएँ और शिकायतें, रचनात्मक और सम्मानजनक दोनों हों। यदि आप कोई भी रचनात्मक और सम्मानजनक प्रतिक्रिया प्रकट करना चाहते/चाहती हैं, तो माता-पिताओं को स्कूल की शिकायत नीति या प्रक्रिया अथवा [विभाग की शिकायत नीति (Department’s Complaints Policy)](https://www2.education.vic.gov.au/pal/complaints/policy) का पालन करने की याद दिलाई जाती है।

हमारे स्कूली समुदाय के साथ सकारात्मक संबंध बनाने के लिए [स्कूल समुदाय के अंदर सम्मानजनक व्यवहार नीति (Respectful Behaviours within the School Community Policy)](https://www.education.vic.gov.au/Pages/Respectful-Behaviours-within-the-School-Community-Policy.aspx) और अन्य संसाधन आपको [यहाँ](https://www.vic.gov.au/building-positive-relationship-your-childs-school) से प्राप्त हो सकते हैं।

[insert Principal’s name and contact details]।